**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.00 O’R GLOCH 1.7.25**

**7.1 YMDDIHEURIADAU**

Cyng. William Hooban (Cadeirydd), Nia Rees (Is-Gadeirydd).

**7.2 PRESENNOL**

Cyng. Sian Edwards, John Ceri Evans, Edward Williams, Jennifer Yuill, Sion Ifor Williams, Edward Griffiths, Deilwen Anderson, Beth Bailey, Evan Owen.

‘Roedd 14 o aelodau y cyhoedd yn bresennol.

Yn absenoldeb y Cadeirydd ar Is-Gadeirydd cymerwyd y Gadair gan y cyn Gadeirydd, y Cyng. Sian Edwards

**7.3 CYHOEDDIADAU Y CADEIRYDD**

Nid oedd gan y Cadeirydd unrhyw gyhoeddiadau i’w gwneud.

**7.4 COFNODION**

Derbyniwyd cofnodion o gyfarfod Mehefin 3ydd 2025 fel rhai cywir.

**7.5 MATERION YN CODI O’R COFNODION**

Item 6.10 (B) Datganodd y Cyng. Edward Griffiths ei fod ddim yn hapus gyda yr ateb oedd wedi ei dderbyn gan Gyngor Gwynedd yng nghyfarfod diwethaf y Cyngor ag ei fod yn mynd i gysylltu gyda’r Swyddog Llwybrau i ofyn am gyfarfod safle.

Item 6.12 Adroddodd y Clerc ymhellach ynglyn ar mater o’r Cyng. Evan Owen yn mynychu cyfarfod gyda Awdurdod y Parc Cenedlaethol ag yn datgan ei bod yn nawr wedi cael copi o fidio y cyfarfod a oedd yn dangos yn glir y Cyng. Evan Owen yn yfed alcohol (gwin) sydd wedi ei wahardd ar gyfarfodydd zoom ag ei ymddygiad cyffredinol adeg y cyfarfod. Oherwydd y materion hyn ‘roedd y Cyng. Owen wedi torri Cod Ymddygiad y Cyngor 18.3.4 (b) methu dangos parch at eraill, 18.3.6 (a) ymddwyn mewn modd y gellid ystyried ei fod yn dwyn anfri ar y swydd neu’r awdurdod a Rheolau Sefydlog y Cyngor Cymuned (methu ymddwyn yn urddasol ac am ddefnyddio iaith anweddus). Hefyd datganodd y Clerc bod Prif Weithredwr y Parc Cenedlaethol wedi cysylltu a hi yn datgan siom a phryder bod Aelod o Gyngor Cymuned yn ymddwyn yn y ffordd hyn mewn cyfarfod zoom a ddim yn hapus am y sefyllfa. Gofynwyd i’r Clerc i gysylltu gyda Swyddog Monitro Cyngor Gwynedd ynglyn ar mater uchod i ymwneud ar Cyng. Owen.

**7**.**6 DATGAN BUDDIANT**

Datganodd y Cyng. Beth Bailey ddiddordeb yng nghais cynllunio Ty’n Llan Cottages, Dyffryn Ardudwy ag fe arwyddwyd Dogfen Datgan Buddiant Personol ganddi.

Datganodd y Cyng. Edward Griffiths ddiddordeb yn y mater o dendeerau am y gwaith coed ger y fynwent gyhoedds a nid oedd yn bresennol pan drafodwyd y mater hwn.

**7.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams:- Mae cyfarfod llawn o Gyngor Gwynedd yn digwydd ddydd Iau yma ac fe gyflwynir nifer o adroddiadau blynyddol. Bydd adroddiad yn cael ei ystyried gan Gabinet Cyngor Gwynedd a fydd yn gofyn am ganiatâd i gynnal ymgynghoriad cyhoeddus ar Strategaeth Gwastraff a ail gylchu y Cyngor ar gyfer y cyfnod hyd at 2030. Mae'r Strategaeth drafft yn nodi gweledigaeth ar sut y byddai'r Cyngor yn gweithio gyda thrigolion y Sir a phartneriaid allweddol eraill i wella cyfraddau ailgylchu, am y tro cyntaf mae Gwynedd islaw'r targedau o 70%, lleihau effaith amgylcheddol, a gwella gwasanaethau gwastraff lleol yn Gwynedd. Bagiau Hessian ar gyfer ailgylchu, casgliad bin gwyrdd bob pedair wythnos, cynyddu ailgylchu i gyflawni targedau Llywodraeth Cymru neu

gael eu cosbi yw rhai o'r cynigion. Nid oes dim am gau Ffridd Rasus. Mae wedi bod yn nifer o flynyddoedd ers i alw am

830………………………………………………..Cadeirydd

'siop un aros” ar gyfer ymholiadau tai i osgoi preswylwyr yn cael eu trosglwyddo i adrannau gwahanol. Mae gennyf nawr wybodaeth bod y 'siop un aros' yn cael ei gyflwyno ym mis Medi. Mae angen hynny. Mae mwy na 200 o deuluoedd yn llety dros dro a nifer tebyg mewn gwestai a gwely a brecwast. Mae'n costio Gwynedd filiynau, ond mae'n swydd statudol gofalu am y digartref. Mae £1.3 miliwn o'r treth gyngor gormodol o 150% yn mynd tuag at y costau. Mae'r rhestrau aros ar gyfer tai cymdeithasol lleol yn llawer is na'r ardaloedd eraill, dyna pam nad oes cynlluniau i adeiladu lleol. Os ydych yn gwybod am bobl sydd eisiau tai cymdeithasol yn Dyffryn Ardudwy ble mae gan Adra a Chynefin eiddo, dywedwch wrthynt I roi eu henwau ar y rhestrau. Rwy'n siomedig bod un eiddo lleol a wariwyd gan Adra yn awr yn AirB&B. Dros yr wythnosau nesaf bydd Cyngor Gwynedd yn delio â phroblem steiniau hen gwm cnoi ar hyd y palmentydd a'r strydoedd sydd yn anodd I’w waredu, gan helpu i wneud ein cymunedau'n lân a lleoedd mwy pleserus i fyw, diolch i grant gan sefydliad cenedlaethol. Gall gwm cnoi achosi steiniau anweddus ar y stryd a'r palmentydd sydd yn anodd iawn eu tynnu. Diolch i grant cyfalaf o £26,752 gan y GrŵpTasc Gwm Cnoi,, mae Cyngor Gwynedd wedi gallu prynu peiriant stêm penodol i ymdrin â'r broblem, a bydd y Timau Tacluso Ardal Ni yn defnyddio'r peiriant ledled cymunedau yn y Sir. Bydd Cyngor Gwynedd yn lansio pac grant newydd ar y 1af o Orffennaf, 2025 sydd wedi'i ddylunio i helpu menterau bach a chanolig (SMEs) ledled Gwynedd i gryfhau eu hymyrraeth a gwella eu effeithlonrwydd. Ariannwyd gan Gyngor Gwynedd a Ffynhonnell Gydweithredol y DU, bydd y cynllun yn cynnig grantiau hyd at £15,000 i fusnesau lleol sy'n gymwys. I roi cyfle i ddarpar ymgeiswyr drafod eu cynlluniau grant yn uniongyrchol gyda'r tîm ac i drefnu sesiynau cynghori un-i-un gyda chynghorwyr busnes, mae cyfres o ddigwyddiadau agored yn cael eu trefnu ledled y sir mewn partneriaeth â Busnes Cymru a Menter Môn. Bydd y sesiynau yn cael eu cynnal ar y dyddiadau a'r lleoliadau canlynol:

8ed o Orffennaf: Bangor – M-SParc On Tour LL57 1NY

14eg o Orffennaf: Porthmadog – Hwb Arloesi, LL49 9NU

17eg o Orffennaf: Tywyn – Neuadd Pendre, LL42 1EF

22ain o Orffennaf: Pwllheli – M-SParc On Tour, LL53 5RT

29ain o Orffennaf: Dolgellau – Tŷ Newyddion, LL40 1AS

31ain o Orffennaf: Llanberis – Y Ganolfan, LL55 4UR

6ed o Awst: Nefyn – Yr Heliwr, LL53 6HD.

Bydd nifer o ffyrdd yn Gwynedd yn gweld gwelliannau dros y ddwy flynedd nesaf ar ôl i Gyngor Gwynedd dderbyn grant gwerth £7.8 miliwn gan Lywodraeth Cymru. Mae’r buddsoddiad yn cynnwys gwelliannau i fwy na 60 o ffyrdd, llwybrau a strwythurau mewn ardaloedd ledled Gwynedd; o Llanrug i Llanystumdwy ag o Tudweiliog i Tywyn. Mae Cyngor Gwynedd wedi cyflwyno tystiolaeth gref i Lywodraeth Cymru am yr angen am fuddsoddiad ac, yn dilyn hynny, mae'r Cynllun Benthyca Llywodraeth Leol wedi'i gymeradwyo ar gyfer buddsoddiad cyfalaf i wella priffyrdd yn ystod y cyfnod rhwng 2025-2027. Mae'r cynlluniau'n cynnwys: gwaith ailwynebu ffyrdd, gwaith tar a chippings, atgyweirio llwybrau cerdded, gwaith ar strwythurau priffyrdd fel pontydd neu waliau cadw. Bydd y ffordd gul ar yr A496 tu allan i'r Last Inn Bermo, sydd wedi achosi problemau i safleoedd carafán lleol sy'n gofyn am ddarpariaethau llwyth eang, yn cael ei dynnu ar ddiwedd mis Mehefin. Bydd y goleuadau traffig tair ffordd yn yr un ardal sydd wedi achosi dalfa traffig yn cael eu tynnu erbyn canol mis Gorffennaf ar gyfer y cyfnod gwyliau o chwe wythnos. Bydd y goleuadau yn cael eu disodli ym mis Medi hyd at ddiwedd y gwanwyn 2026. Mae trafodaethau yn digwydd am gymorth llaw yn ystod y cyfnodau prysur canol hanner tymor. Ar brynhawn ddydd Gwener yr 20fed o Fehefin, roedd byrst dŵr sylweddol ar Ffordd y Neuadd gyda’r ffordd yn gorfod cau a troi Ffordd Capel i draffig dwy ffordd. Nid oedd swyddfeydd Priffyrdd ym Gaernarfon a Dolgellau ar agor, a phan oedd y cydweithwyr yn ymddangos ar y bore ddydd Llun, gellir cyhoeddi'r rhybuddion cau ffyrdd. Gallai Dŵr Cymru gau'r ffordd yn gyfreithiol a mewn tegwch, fe wnaethant weithio'n galed i gysylltu nifer o eiddo lleol yn yr ardal. Fe gefais fy ngwybodaeth fod gan Dŵr Cymru gangiau gwahanol i wneud swyddi gwahanol, cloddio'r ffyrdd, adfer damweiniau dros dro, adfer damweiniau'n llwyr, a llenwi'r twll a chilfachu'r ffyrdd, a dyna pam nad oedd y ffordd wedi

ail-agor tan ddiwedd yr wythnos. Mae'n rhaid imi ganmol ymdrechion a dealltwriaeth trigolion lleol, yn enwedig wrth iddynt orfod cymryd y traffig dwy ffordd ar Ffordd Capel. Rwyf ar gael ar 01341242758 neu

e.joneswilliams@btinternet.com neu Cynghorydd. ErylJones-Williams@gwynedd.llyw.cymru

 831………………………………………………..Cadeirydd

**7.8 CEISIADAU CYNLLUNIO**

**Diwygiad Ansylweddol i newid dyluniad ffenestri ar yr edrychiad ffrynt a cefn Tir** **ger Ty'n Llan Cottages, Dyffryn Ardudwy (NP5/58/345D)**

Cefnogi y Cais hwn.

**Gosod ffenestr to ar y penty yng nghefn yr eiddo** **Hafod Wen, 3 Ardudwy Terrace, Dyffryn Ardudwy (NP5/58/674)**

Cefnogi y Cais hwn.

**To dros y lle trin gwartheg / defaid a rhan o’r storfa tail** **Faeldref, Dyffryn Ardudwy (NP5/58/56C)**

Cefnogi y Cais hwn.

**Trosi adeilad allanol yn dŷ marchnad agored a gosod uned trin carthion** **Nant Eos, Dyffryn Ardudwy (NP5/58/363K)**

Cefnogi y Cais hwn.

**Cais ôl-weithredol i ddisodli carafan statig bresennol gydag adeilad a fydd yn ategol i'r prif annedd ac yn gyfan gwbl o fewn y cwrtil preswyl presennol. Pengwern, Ffordd Isaf, Dyffryn Ardudwy (NP5/58/51B)**

Gwrthwynebiad I’r cais hwn oherwydd bod yr Aelodau o’r farn oherwydd bod yr adeilad hwn yn bell o’r ty dylai cais cynllunio newydd gael ei wneud.

**Gosod paneli ffotofoltaidd ar do’r gegin a newidiadau ôl-weithredol, gan gynnwys ailadeiladu simnai a chynnal gwaith i'r ardd (Ail-gyflwyniad)** **Taltreuddyn Fawr, Dyffryn Ardudwy (NP5/58/LB443R)**

Cefnogi y Cais hwn.

**Caniatâd Adeilad Rhestredig i osod paneli ffotofoltaidd ar do’r gegin, adnewyddu’r trawst derw yn y cyntedd, ac i gadw gwaith wedi ei gwneud heb awdurdod, gan gynnwys ailadeiladu dwy simnai, adnewyddu trawst derw uwchben y prif risiau, cael gwared ag ardaloedd o blastr mewnol, newidiadau i gynllun ystafelloedd ymolchi a chawodydd a gymeradwywyd yn flaenorol, a gosod man palmantog ychwanegol i’r ardd ochr ogleddol (Ail-gyflwyniad)** **Taltreuddyn Fawr, Dyffryn Ardudwy (NP5/58/LB443Q)**

Cefnogi y Cais hwn.

**Gosod paneli solar ar y drychiad blaen a pwmp gwres ffynhonnel aer yn y cefn 1 & 2 Ty'n Llan Cottages, Dyffryn Ardudwy (NP5/58/516B)**

Cefnogi y Cais hwn.

**Codi estyniad unllawr ar yr ochr Broomfield, Talybont. (NP5/58/132A)**

Cefnogi y Cais hwn.

**7.9 MATERION YN CODI**

**A Cynllun Cyllideb**

Adroddwyd bod £14,036.06 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £7,139.94 o wariant yn llai na oedd wedi cael ei glustnodi yn y gyllideb am y flwyddyn.

**B** **Grwp Gwella Dyffryn Ardudwy a Talybont**

Adroddodd y Cyng. Edward Griffiths bod ddim i’w adrodd ar y mater uchod.

**C** **Neuadd Bentref a Caffi y Neuadd**

Fe gafwyd grynodeb o hanes y neuadd a trafodaethau blaenorol oedd wedi cael ei cynnal gan y Cyng. Sian Edwards ag hefyd adroddwyd ar ol i Ymddiredolwyr y neuadd bentref ysgrifennu at Mantell Gwynedd yn gofyn iddynt dynnu yn nol y cais grant diweddar, bod ateb wedi cael ei dderbyn gan Mantell Gwynedd yn datgan y byddant yn cysidro y cais grant a dderbyniwyd yn deg a chytbwys fel pob cais grant arall sydd wedi cael ei dderbyn. Darllenodd y Clerc y llythyr oedd wedi

832.......................................................Cadeirydd

cael ei dderbyn gan Mr. Dylan Edwards, Cyfreithiwr a oedd yn gweithredu fel Cyfreithiwr i’r Cyngor Cymuned ynglyn a materion y neuadd bentref ag yn ymlinellau y drefn i faterion i ymwneud gyda’r Ymddiredolwyr ag fe gytunwyd anfon llythyr i Ms Denise Stone, Cyng. Eryl Jones Williams a Mr. Dayle Lippet yn datgan eu bod ddim yn Ymddiredolwyr o’r neuadd bentref mwyach. Hefyd datganwyd bod cyfarfod blynyddol y neuadd bentref yn cael ei gynnal ar y 15ed o’r mis hwn fel a gytunwyd yn cyfarfod diwethaf y Cyngor Cymuned ag i ofyn i’r cyfarfod a oedd wedi cael ei drefnu gan y cyn Ymddiredolwyr o’r neuadd bentref ar yr 16eg o’r mis hwn gael ei ganslo. Hefyd mae angen gwybod perchnogaeth y cyfrifiaduron os mae pwyllgor y neuadd bentref neu y Grwp Adfywio sydd eu berchen ag hefyd angen gwybod a oes yswiriant arnynt ag ail anfon yr e-bost a anfonwyd ar y 5ed o Fehefin i’r Grwp Adfywio. Gofynwyd i’r Clerc gysylltu gyda’r Swyddog Monitro, Cyngor Gwynedd i ofyn am arweiniad ynglyn a cywilydd cyhoeddus o Gadeirydd y Cyngor Cymuned ar y weblyfr gan Ms Denise Stone ag hefyd dod ar ffaith i’w sylw bod y Cyng. Evan Owen wedi defnyddio y cyfryngau cymdeithasol i lledu gwybodaeth anghywir a sibrydion na ellir eu gwirio, gan achosi niwed emosiynol i Aelodau o’r Cyngor a’u teuluoedd. Fe rhoddodd y Cyng. Deilwen Anderson adroddiad byr ynglyn a cau y caffi ar risc o gael caffi a fyddai yn cael ei redeg gan wirfoddolwyr ar budd i’r neuadd bentref o rentu safle y caffi allan.

**D Ethol Cynghorydd**

Adroddodd y Clerc ei bod wedi cael gwybod gan y Swyddog Etholiadol ei fod wedi derbyn 10 enw yn gofyn am etholiad ag felly bydd etholiad i lenwi yr un sedd sydd yn bodoli ar y Cyngor yn Ward Llanddwywe yn cael ei chynnal.

**E Archwiliad o’r llochesi bws, mynwentydd ar parc chwarae**

Adroddodd y Cyng. Sian Edwards ei bod hi a'r Cyng. Jennifer Yuill wedi cynnal yr arolygiad uchod ar ran y Cyngor ac fe wnaethant adrodd fel a ganlyn - bod y lloches bysiau yn Nhal-y-bont yn iawn, roedd y gysgodfan bysiau ar ffordd Ystymgwern yn iawn a'r un ger Tŷ Cerrig. ‘Roedd Gardd Penybont angen ei thorri ag hefyd drain angen eu torri yna ag hefyd y mwsog ar y llwybr angen sylw, roedd Parc Morlo yn iawn. Roedd y parc chwarae yn iawn, ag ‘roedd y maes parcio yn iawn a diolchwyd i’r Cyng. Edward Williams am fynd ar bag tywod oddi yno. Cytunwyd i ofyn i’r Tim Tacluso a fyddai yn bosib iddynt chwynu o gwmpas y lloches bws ag i fyny y llwybr am y toiledau ag hefyd gofyn i’r Contractwr i dorri y llwybr i fyny am Penrhiw. Adroddodd y Cyng. Jennifer Yuill fod y fynwent gyhoeddus yn iawn, roedd mynwent Llanddwywe yn iawn ond bod wal angen sylw ger yr egwlys hon ger yr arwydd 30 m.y.a mynwent Llanenddwyn yn iawn ond bod angen torri ar hyd ochor y ffordd lawr Ffordd y Llan.

**F Parc Chwarae Pentre Uchaf**

Adroddwyd bod pris wedi cael ei dderbyn gan Creative Play i gario allan y gwaith o osod “wetpour” o dan rhai o’r offer chwarae yn y parc uchod ag fe gytunwyd i ofyn am fwy o brisiau. Hefyd datganwyd byddai y Cyngor Cymuned yn gallu gwneud peth o’r gwaith cynt a cael prisiau i osod y “wetpour” a gytunwyd i ofyn am fwy o brisiau ynglyn a cario allan y gwaith yma hefyd. Agenda mis Medi.

**G CCTV**

Adroddodd y Clerc ei bod heb dderbyn ddim gohebiaeth ynglyn ar mater uchod gan Mr. Richard Hollingworth.

**H Coed ger y fynwent gyhoeddus**

Adroddodd y Clerc ei bod wedi derbyn 3 pris i gario allan y gwaith uchod ger y fynwent gyhoeddus. Cytunwyd i rhoid y tender i Anderson Tree Specialists.

**7.10 GOHEBIAETH**

**A Cyngor Gwynedd – Adran Priffyrdd**

Adroddodd y Clerc ei bod wedi derbyn ateb gan yr uchod ynglyn a materion oedd wedi cael eu codi yng nghyfarfod

833…………………………………………………..Cadeirydd

diwethaf y Cyngor ag ei fod yn datgan ei fod yn nodi ein sylwadau am y materion oedd wedi cael eu codi gan y Cyngor

sef coeden angen sylw ar Ffordd Gors y Gedol, tyllau yn y ffordd ar Ffordd Gors y Gedol a Ffordd Glan y Mor ar gwaith o docio y gor-dyfiant ar hyd ochor y ffordd o groesffordd Bro Enddwyn draw am Llanbedr ag ei fod wedi trefnu I’r Arolygwr asesu’r safleoedd hyn a threfnu unrhyw waith angenrhiediol.

**B Cyngor Gwynedd – Adran Priffyrdd**

Wedi derbyn llythyr gan yr uchod yn hysbysu y Cyngor bod o ddarparu giat a physt metal yn mynd i gael ei wneud ar cilffordd 7 Gors y Gedol yn ystod y mis hwn.

**C Dawns i Bawb**

Wedi derbyn llythyr gan yr uchod yn gofyn am gymorth ariannol gan y Cyngor yn dilyn eu ymweliad ar ysgol gynradd leol yn ddiweddar.

**7.11 ADRODDIAD Y TRYSORYDD**

Adroddodd y Trysorydd bod £9,609.80 yn y cyfrif rhedegol a £66,025.19 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £177.18 costau = £450.24

Evergreen - £420.00 – torri gwair mynwentydd

Mr. Gary Martayn - £444.00 - torri gwair parc chwarae, maes parcio ag o gwmpas y seddi

Mr. G. J. Williams - £78.00 - torri gwair yn Talybont

Pwyllgor Neuadd Bentref - £21.00 – llogi y neuadd am gyfarfod ychwanegol

Cyllid a Thollad - £204.60 - treth ar gyflog y Clerc

Fe gafodd y taliadau uchod eu prosesu gan y Cyng. Edward Williams a wnaeth y Cyng. Beth Bailey gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

Adroddodd y Trysorydd ei bod wedi cael e-bost gan y banc yn datgan eu bod yn dod ar taliad misol o £8 I ben ar y 1af o’r mis hwn.

Gofynnodd y Trysorydd am ganiatad y Cyngor I wneud taliadau sydd I weld yn rhai brys yn ystod mis Awst oherwydd nid oes cyfarfod swyddogol o’r Cyngor tan mis Medi. Gafodd y caniatad hwn ei wneud.

**Derbyniadau ers y cyfarfod diwethaf**

Pritchard a Griffiths - £971.00 – claddu y diweddar Mrs Elinor Evans

Pritchard a Griffiths - £646.50 – claddu y diweddar Mr. David Anthony Parry (llwch)

**Anfonebau wedi eu talu ers y cyfarfod diwethaf**

Catrin Soraya Williams – £210.60 – gwasanaeth cyfieithu

**7.12 UNRHYW FATER ARALL**

Croesawodd y Cadeirydd Mr Dave Matthews i’r cyfarfod er mwyn iddo rhoid y diweddariad ynglyn ar cae peldroed. Datganodd Mr. Matthews ei fod wedi siarad ag ADRA ynglyn ar les ag ei fod wedi cael gwybod ni allai y clwb peldroed gymeryd les hir allan ddim ond un byr o 5 mlynedd, ond gallai y Cyngor Cymuned gymeryd y les yn nol a’i is-lesio hi yn

834.......................................................Cadeirydd

nol i’r clwb peldroed. ‘Roedd Aelodau y Cyngor Cymuned yn cytuno i hyn gael ei wneud. Ar ran y Cyngor Cymuned estynodd y Cadeirydd longyfarchiadau i’r clwb peldroed am eu llwyddiant bendigedig yn ystod y tymor

Cytunwyd gofyn i Gyngor Gwynedd beth oedd y diweddaraf ynglyn a gosod llinellau melyn dwbwl ger groesffordd Ffordd y Capel.

Datganwyd diolchiadau i Gyngor gwynedd am gario allan y gwaith ynglyn a trwsio y tyllau ar Ffordd Gors y Gedol a Ffordd Glan y Mor ag am ddelio gyda cangen beryg coeden ar Ffordd Gors y Gedol.

Cytunwyd bod angen mwy o seddi yn yr ardal. Agenda mis Medi.

Diolchwyd i Tim Tacluso Ardal Ni am glerio y buncar ger ystad dai Bryn Awelon.

Gofynwyd i’r Clerc gysylltu gyda Mr. Steffan Jones i ofyn am y diweddariad ynglyn ar hen bloc toiledau yn y pentre.

Datganwyd siom bod y Grwp Adfywio wedi gwrthod talu i gael y piano wedi ei diwnio yn y neuadd.

**ARWYDDWYD................................................Cadeirydd**

**DYDDIAD........................................................................** 835